# GNU Licenca za slobodnu dokumentaciju

## Predgovor

Svrha ove Licenca je kako bi oslobodila priručnik, udžbenik, ili drugi pisani dokument, odnosno svakome omogućila valjanu slobodu umnažanja i distribuiranja, mijenjanja ili nemijenjanja, za komercijalnu ili nekomercijalnu upotrebu. Drugo, ova licenca autoru i izdavaču djela osigurava zasluge za njihov rad, bez snošenja odgovornosti za promjene koje naknadno učini treća osoba.

Ova je Licenca svojevrsno autorsko odricanje, što znači da sva djela izvedena od dokumenta moraju biti jednako slobodna. Ona je dopuna GNU Općoj javnoj licenci, koja je pisana za slobodni softver.

Ova je Licenca napravljena s ciljem primjene na priručnike slobodnog softvera kojemu je potrebna i slobodna dokumentacija: slobodni program treba pratiti dokumentacija za upotrebu koja zadržava sve slobode kao i softver na koji se odnosi. No ova Licenca ne ograničava se na priručnike, već se može primijeniti na bilo koje pisano djelo, neovisno o tematici ili postojanju tiskanog izdanja. Ovu Licencu prvenstveno preporučamo za djela čija je svrha podučavanje ili snabdjevanje uputama.

## PRIMJENJIVOST I DEFINICIJE

Ova se Licenca odnosi na bilo koji priručnik ili drugo djelo, koje sadrži obavijest postavljenu od strane nositelja autorskog prava tako da na jasan način dopušta distribuciju po uvjetima koje nalaže ova Licenca. Dolje navedeni Dokument se odnosi na svaki priručnik ili djelo koje odgovara tom opisu. Svaki član javnosti je u ovom slučaju nositelj Licence, obraćamo ime se kao vama.

Izmijenjena inačica dokumenta se odnosi na svaki rad koji sadrži čitav dokument ili neki njegov dio, doslovce umnožen, s izmjenama i/ili preveden na drugi jezik.

Sporedni odlomak je imenovani dodatak ili prednji odlomak Dokumenta koji se bavi isključivo odnosima izdavača i autora dokumenta prema cjelokupnoj temi dokumenta (ili srodnoj tematici), i ne sadrži ništa što bi spadalo u opseg cjelokupne teme. (Primjerice, Sporedni odlomak Dokumenta koji je dio udžbenika iz matematike ne smije objašnjavati matematiku.) Odnos može biti pitanje povijesne veze s temom ili srodnom tematikom, ili pitanje pravnog, ekonomskog, filozofskog, etičkog ili političkog položaja.

Nepromjenjivi odlomci su određeni Sporedni odlomci čiji su naslovi kao nepromjenjivi odlomci navedeni u sklopu obavijesti da je Dokument objavljen pod ovom Licencom.

Tekstovi uveza su određeni kratki odlomci teksta koji su, kao diskurzi s naslovnice ili poleđine uveza, popisani u obavijesti koja kaže da se Dokument izdaje pod ovom Licencom.

Prozirna kopija Dokumenta se odnosi na strojno čitljivu kopiju, predočenu u formatu čije su značajke dostupne široj javnosti, a prikladan je za izravno prepravljanje dokumenta pomoću generičkih programa za obradu teksta, ili (u slučaju slika koje se sastoje od piksela) generičkih programa za obradu slike, ili (u slučaju ilustracija) široko dostupnih programa za crtanje, i za unos, ili automatski prijevod u razne formate prikladne za unos, u programe za obradu teksta. Kopija nije prozirna ako je, načinjena u inače prozirnom formatu datoteke, oblikovanjem ili odsustvom oblikovanja izmijenjena tako da kod čitatelja onemogući ili ga obeshrabri za naknadne izmjene. Kopija koja nije prozirna se naziva neprozirnom.

Primjeri prihvatljivih formata Prozirnih kopija uključuju čisti ASCII bez oblikovanja, Texinfo format unosa, LaTeX format unosa, SGML ili XML pomoću javno dostupnog DTD-a, i standardizirani jednostavni HTML osmišljen za izmjene od strane čovjeka. Neprozirni format uključuje PostScript i PDF, vlasničke formate koji se mogu čitati i uređivati samo s vlasničkim programima za obradu teksta. SGML ili XML za koje ne postoje širokodostupni DTD i/ili alati za obradu, te strojno generirani HTML koji stvaraju programi za tekstovnu obradu samo za svrhe izvoza.

Naslovna stranica se, u slučaju tiskane knjige, odnosi na prvu stranu, te sve prateće stranice potrebne da se građa ove Licence čitljivo obuhvati na prvoj strani. Za djela koja se nalaze u formatima bez naslove strane, Naslovna stranica odnosi se na tekst oko najistaknutijeg prikaza naslova djela, a koji prethodi početku tijela teksta.

## DOSLOVNO UMNAŽANJE

Dokument možete umnažati i distribuirati na bilo koji medij, komercijalno ili nekomercijalno, pod uvjetom da se ova Licenca, obavijesti o autorskom pravu, i obavijest koja pokazuje da se ova Licenca primjenjuje na dokument nalaze na svim primjercima Dokumenta, te da ne dodajete uvjete izuzev onih koji se nalaze u ovoj Licenci. Ne smijete koristiti tehničke mjere s ciljem ograničavanja ili upravljanja čitanjem primjerka koje stvorite ili distribuirate. Međutim, možete prihvatiti naknadu u zamjenu za umnožene primjerke. Ako distribuirate veliki broj primjeraka morate slijediti i uvjete iz 3. odlomka.

Kopije također možete posuđivati, pod istim gore navedenim uvjetima, te ih javno prikazivati.

## MASOVNO UMNAŽANJE

Ako tiskane kopije Dokumenta objavljujete u više od 100 primjeraka, a licencna obavijest Dokumenta zahtijeva postojanje Tekstova uveza, kopije morate ukoričiti uvezom, koji na jasan i čitljiv način sadrži sve Tekstove uveza: tekstove naslovnice te tekstove poleđine uveza. Oba uveza usto moraju na jasan i čitljiv način identificirati vas kao izdavača kopija. Prednji uvez mora predstavljati potpuni naslov sa svim jednako istaknutim i vidljivim riječima naslova. Kao dodatak u sklopu uveza možete dodati i drugu građu. Umnažanje ograničeno na izmjene u uvezu, dok god zadržava naslov Dokumenta i zadovoljava navedene uvjete, se s jednog stanovišta može uzeti za doslovno umnažanje.

Ako su traženi tekstovi zbog uveza preglomazni da bi se čitljivo uklopili, razumno što veći broj tekstova s popisa trebate postaviti na uvez, a ostatak nastaviti postavljati na okolne stranice.

Ako Neprozirne umnožene primjerke Dokumenta objavljujete ili distribuirate u više od 100 primjeraka, morate ili uz svaku Neprozirnu uključiti i strojno čitljivu Prozirnu kopiju, ili u sklopu ili sa svakom Neprozirnom kopijom navesti mjesto na računalnoj mreži s kojega opća javnost koja koristi mrežu može, koristeći standarde protokole javne mreže, pristupiti preuzimanju potpune, od dodane građe oslobođene, Prozirne kopije Dokumenta. Ako koristite zadnju mogućnost, prilikom masovne distirubucije Neprozirnih kopija, a kako biste osigurali da Prozirna kopija ostane jednako dostupna na navedenom mjestu najmanje godinu dana nakon posljednjeg puštanja Neprozirne kopije tog izdanja u javnost (bilo izravno ili putem agenata ili preprodavača).

Od vas se traži, ali ne zahtijeva, da autore Dokumenta kontaktirate prije ponovne distribucije bilo koje veće količine umnoženih primjerka, kako biste im omogućili da vam dostave nadopunjenu inačicu Dokumenta.

## IZMJENE

Možete umnožavati i distribuirati Izmijenjenu inačicu Dokumenta pod uvjetima odlomka 2. i 3. iznad, pod uvjetom da izdate Izmijenjenu inačicu pod upravo ovom Licencom, pri čemu Izmijenjena inačica ispunjava ulogu Dokumenta, čime se licencira distribucija i izmjena Izmijenjene inačice svakome tko posjeduje njezin primjerak. Osim toga, morate učiniti sljedeće stvari u Izmijenjenoj inačici:

- Koristite na Naslovnoj stranici (i na koricama, ako postoje) naslov koji se razlikuje od naslova Dokumenta, i od onih iz prijašnjih inačica (koje bi, ako ih je bilo, trebale biti navedene u odlomku Povijest dokumenta). Možete koristiti isti naslov kao prijašnja inačica ako izvorni izdavač te inačice da dopuštenje.

- Navedite na Naslovnoj stranici, kao autore, jednu ili više osoba ili entiteta odgovornih za autorstvo izmjena u Izmijenjenoj inačici, zajedno s najmanje pet glavnih autora Dokumenta (svi njegovi glavni autori, ako ih ima manje od pet).

- Na Naslovnoj stranici navedite ime izdavača Izmijenjene inačice, kao izdavača.

- Očuvajte sve obavijesti o autorskim pravima Dokumenta.

- Dodajte odgovarajuću obavijest o autorskim pravima za svoje izmjene pokraj ostalih obavijesti o autorskim pravima.

- Uključite, odmah nakon obavijesti o autorskim pravima, obavijest o licenci koja javnosti daje dopuštenje za korištenje Izmijenjene inačice pod uvjetima ove Licence, u obliku prikazanom u Dodatku u nastavku.

- Očuvajte u toj obavijesti o licenci potpune popise Nepromjenjivih odlomaka i potrebne Tekstove naslovnice navedene u Dokumentovoj obavijest o licenci.

- Uključite nepromijenjeni primjerak ove licence.

- Očuvajte odlomak pod naslovom Povijest i njegov naslov, te mu dodajte stavku koja navodi barem naslov, godinu, nove autore i izdavača Izmijenjene inačice kako je navedeno na Naslovnoj stranici. Ako nema odlomka pod naslovom Povijest u Dokumentu, stvorite ga navodeći naslov, godinu, autore i izdavača Dokumenta kako je navedeno na njegovoj naslovnoj stranici, zatim dodajte stavku koja opisuje Izmijenjenu inačicu kao što je navedeno u prijašnjoj rečenici.

- Očuvajte mrežnu lokaciju, ako postoji, navedenu u Dokumentu za javni pristup Prozirnoj kopiji Dokumenta , a isto tako i mrežne lokacije navedene u dokumentu za prijašnje inačice na kojima se temelji. Oni se mogu staviti u odlomak Povijest. Možete izostaviti mrežnu lokaciju za djelo koje je objavljeno najmanje četiri godine prije samog Dokumenta ili ako izvorni izdavač inačice na koju se odnosi da dopuštenje.

- U bilo kojem odlomku pod naslovom Zahvale ili Posvete, očuvajte naslov odlomka i očuvajte u odlomku svu suštinu i ton svake od zahvala suradnika i/ili posveta danih njema.

- Očuvajte sve Nepromjenjive odlomke Dokumenta, nepromijenjene u njihovom tekstu i naslovima. Brojevi odlomaka ili ekvivalenti ne smatraju se dijelom naslova odlomka.

- Obrišite svaki odlomak pod naslovom Preporuke. Takav odlomak možda neće biti uključen u Izmijenjenu inačicu.

- Nemojte mijenjati naslove nijednog postojećeg odlomka poput Preporuke i ne smiju imati sukobljene naslove s bilo kojim Nepromjenjivim odlomkom.

Ako Izmijenjena inačica uključuje nove početne odlomke ili dodatke koji se kvalificiraju kao Sporedni odlomci i ne sadrže umnoženi materijal iz Dokumenta, po vlastitom izboru možete odrediti određene ili sve ove odlomke kao nepromjenjive.Kako biste to učinili, dodajte njihove naslove na popis Nepromjenjivih odlomaka u obavijesti o licenci izmijenjene inačice. Ti se naslovi moraju razlikovati od svih drugih naslova odlomaka.

Možete dodati odlomak pod naslovom Preporuke, pod uvjetom da ne sadrži ništa osim preporuka vaše Izmijenjene inačice od strane raznih strana--na primjer, izjave recenzija kolega ili da je tekst odobrila organizacija kao mjerodavnu definiciju norme.

Možete dodati odlomak od najviše pet riječi kao Tekst na naslovnici, a odlomak od do 25 riječi kao Tekst poleđine, do kraja popisa Teksta korice u Izmijenjenoj inačici. Samo jedan odlomak teksta naslovnice i jedan tekst poleđine može dodati (ili putem dogovora) bilo koji entitet. Ako Dokument već uključuje naslovni tekst za istu naslovnicu, koji ste prije dodali vi ili prema dogovoru istog subjekta u čije ime djelujete, ne možete dodati još; ali možete zamijeniti staru naslovnicu uz izričito dopuštenje prijašnjeg izdavača koji je dodao staru.

Autor(i) i izdavač(i) Dokumenta ovom Licencom ne daju dopuštenje da se njihova imena koriste za publicitet ili za tvrdnju ili impliciranje odobravanja bilo koje Izmijenjene inačice .

## SPAJANJE DOKUMENATA

Dokument možete spojiti s drugim dokumentima koji su također izdani pod ovom Licencom, pod uvjetima koje za izmijenjene inačice to određuje odlomak 4. (v. gore), s tim da u spojeno djelo uključite sve Nepromjenjive odlomke svih izvornih dokumenata kao neizmijenjene, te ih sve popišete kao Nepromjenjive odlomke spojenog djela u obavijesti o licenci.

Spojeno djelo treba sadržavati samo jedan primjerak ove Licence, dok se višestruki identični Nepromjenjvi odlomci mogu zamijeniti jedinstvenim primjerkom. Ako postoji više Nepromjenjivih odlomaka istog naziva ali drugačijeg sadržaja, odijelite naslov svakog takvog odlomka dodajući u zagrade na kraju naziva ime izvornog autora ili izdavača odlomka, ako je poznat, ili, u drugom slučaju, jedinstveni broj. Iste preinake učinite i na naslovima odlomaka na popisu Nepromjenjvih odlomaka u obavijesti o licenci spojenog djela.

U spojeno djelo morate uvrstiti sve odjeljke naslovljene Povijest u raznim izvornim dokumentima, stvarajući i jedan odlomak naslovljen Povijest;. Na isti način spojite sve odjeljke naslovljene Zahvale, i sve odjeljke naslovljene Posveta. Sve odjeljke naslovljene Preporuka morate obrisati

## ZBIRKA DOKUMENATA

Možete načiniti zbirku koja će se sastojati od Dokumenta i drugih dokumenata koji su izdani pod ovom Licencom, te zamijeniti pojedinačne primjerke ove Licence u raznim dokumentima s jedinstvenim primjerkom koji će biti uključen u zbirku, s tim da sa svakog stanovišta slijedite pravila ove Licence za doslovno umnažanje bilo kojeg dokumenta.

Pojedinačni dokument možete izdvojiti iz istoge zbirke, te ga pojedinačno distribuirati pod ovom Licencom, s tim da u izdvojeni dokument umetnete primjerak ove Licence, i slijedite ovu Licencu sa svakog stanovišta vezano uz doslovno umnažanje tog dokumenta.

## KOMPLIACIJA SA SAMOSTALNIM DJELIMA

Kompilacija Dokumenta ili njegovih izvedenica s drugim zasebnim i samostalnim dokumentima ili djelima, u ili na dijelu medija za pohranu ili distribuciju, ne računa se kao cjelina Izmijenjene inačice dokumenta, pod uvjetom da se za kompilaciju ne polažu autorska prava. Takva se kompilacija naziva skup, a ova Licenca se ne odnosi na druga samostalna djela koja su tako kompilirana s Dokumentom, zbog toga što su tako kompilirana, ako sama po sebi nisu izvedena djela dokumenta. Ako je zahtjev teksta naslovnice iz odlomka 3 primjenjiv na ove primjerke dokumenta, tada ako je Dokument manji od jedne četvrtine cjelokupnog skupa, tekstovi naslovnice dokumenta mogu se postaviti na naslovnice koje okružuju samo dokument unutar skupa. Inače se moraju pojaviti na koricama oko cijelog skupa.

## PRIJEVOD

Prijevod se smatra vrstom izmjene, pa prijevode Dokumenta možete distribuirati pod uvjetima iz odlomka 4.. Zamjena Nepromjenjivih odlomaka s prijevodima traži posebno doupuštenje nosioca autorskog prava, no prijevode nekih ili svih Nepromjenjivih odlomaka možete uključiti kao dodatak izvornim inačicama tih Nepromjenjivih odlomaka. Možete uključiti i prijevod ove Licence, uz izvornu englesku inačicu ove Licence. U slučaju nesklada između prijevoda i izvorne engleske inačice ove Licence, prednost uvijek ima izvorna engleska inačica.

## PREKID

Ne smijete umnažati, mijenjati, podlicencirati ili distribuirati Dokument osim ako to nije izričito omogućeno ovom Licencom. Bilo koji drugi pokušaj umnažanja, mijenjanja, podlicenciranja ili distribucije Dokumenta je ništavan, te će automatski rezultirati prekidom vaših prava pod ovom Licencom. No stranke koje su od vas primile primjerke, ili prava, pod uvjetima ove Licence dok god ju te stranke koriste u skladu s odredbama licenca neće biti prekinuta.

## BUDUĆE REVIZIJE OVE LICENCE

Zaklada slobodnog softvera (Free Software Foundation) u dogledno vrijeme može izdati nove revizije inačica GNU Licence za slobodnu dokumentaciju. Te će nove inačice biti u duhu trenutne inačice, no u podrobnostima se od nje mogu razlikovati zbog zaokupljenosti novijom problematikom. Pogledajte http://www.gnu.org/copyleft/.

Svakoj inačici Licence se izdaje razlikovni broj inačice. Ako Dokument precizira određeni broj inačice Licence ili bilo koju noviju inačicu koja se na njega odnosi, imate mogućnost da ili slijedite uvjete inačice određenog broja ili bilo koje novije inačice koje je službeno izdala Zaklada slobodnog softvera (Free Software Foundation). Ako dokument ne precizira broj inačice ove Licence, možete odabrati bilo koju službenu inačicu ikad izdanu od strane Zaklade slobodnog softvera (Free Software Foundationa).

## Dodatak

Za upotrebu ove Licence u dokumentu(ima) koje ste napisali, priložite primjerak Licence u dokumentu i navedite primjenu sljedećeg autorskog prava i licenčne uvjete odmah poslije naslovne stranice:

> Autorsko pravo © GODINA VAŠE IME.

> Dopušteno je kopirati, distribuirati i/ili mijenjati ovaj dokument pod uvjetima GNU Licence za slobodnu dokumentaciju, inačica 1.1 ili pod bilo kojom kasnijom inačicom objavljenom od strane Zaklade slobodnog softvera (Free Software Foundation); s Nepromjenjivim odlomcimakoji sadrži PRIKAZ NJIHOVIH NASLOVA, s PRIKAZANIM tekstovima naslovnice, i PRIKAZANIM tekstovima poleđine Primjerak Licence je priložen u odlomku pod naslovom GNU Licenca za slobodnu dokumentaciju.

Ako nemate Nepromjenjive odlomke, pišite bez Nepromjenjivih odlomaka umjesto da naznačite koji su nepromjenjvi. Ako nemate tekst na naslovnici, pišite nema teksta naslovnice umjesto PRIKAŽI tekst naslovnice; isto vrijedi za tekstove na poleđini.

Ako vaš dokument sadrži netrivijalne primjere programskog kôda, preporučujemo vam objavljivanje tih primjera paralelno pod slobodnom licencom po vašem izboru, kao što je GNU Opća javna licenca, kako bi omogućili njihovu upotrebu u slobodnom softveru.